Op Veels Geluk was daar ruimte. As jy op die koppie agter die huis staan, is daar ŉ mooi uitsig op die groen soom van die spruit. Dis die wilgerbome wat hulle self geplant het. Sy en Dirk het dikwels teen sonsondergang die koppie uitgeklim en met hulle rûe teen die warmgebakte kranse gaan sit. En onder daardie symste wilgerbome het sy en Dirk eendag… Sy onderdruk die gedagte dadelik. Dis soveel jare eer sy laas by ŉ man was; sy weet nie hoekom dink sy nog aan sulke dinge nie. Maar die liggaam, dié onthou.
Van die paar jongetjies wat by Theresa gekuier het, het Susan die minste van Gerhard gehou. Hy was doerie tyd agter Theresa aan soos… Nee, wag, hy was nie ŉ uitsondering nie. Algar is mos maar katools op daardie ouderdom. Die man was sag op die oog en nogal welvarend vir so ŉ jong man. Sy pa was dood en hy het goed geërf. Maar hy het ŉ trek om die oë gehad wat haar nie aangestaan het nie.
Hulle was alte danig met mekaar, die twee vryers. Aan die begin het sy niks gesê nie. Dit was Theresa se eerste liefde, en dit eers op vyf en twintig. Theresa se murf is maar dun en Susan wou die man nie openlik beswadder nie. Dis mos die sekuurste manier om die teenoorgestelde reg te kry. Sy sou die kat eers uit die boom kyk.
As Susan haar oë toemaak, is dit kompleet asof sy die kind van haar sien soos sy toe gelyk het. Haar hare nog kortgeknip. Die smal gesiggie net soos Dirk sŉ. Swaar ooglede wat perfekte driehoeke oor haar blou oë vorm. En die sagtheid; dié het sy ook nog. Haar kind is net so maer soos daardie modelle met die strykplanklywe wat op DStv paradeer.
Nou sit hulle spul met hulle oumensbene hier en vertel dieselfde stories oor en oor aan mekaar. Soms wil sy skree daarvan. Mense dink sy is hard en gevoelloos, maar sy en Theresa is na aan mekaar. Sy kon nog altyd die hartseer in haar kind se oë sien. Sy lyk nes Hannes.
Susan sit haar hand oor haar oë, want die kamer front noord en die lig is skerp. Sy het tog nie die krag om op te staan en die gordyne toe te trek nie.
Partykeer wonder sy: Was dit die regte ding wat sy vyf en dertig jaar gelede gedoen het? Om Theresa so by ŉ kruispad te bring? Die mooie kind wat nou so hartseerlik ronddwaal asof die wêreld tot ŉ einde gekom het? Natuurlik was dit die regte besluit! ŉ Ma weet wat die beste vir haar kind is. Gerhard sou nooit gedeug het nie. Theresa het reg gekies. En daarna het die kind tog berus, het sy nie?
“Mary, jy is ‘n wonderlike persoon. Ek hoop ons kan in kontak bly. Ek het gesê ek sal skryf. Jou vriend vir altyd, Jonathon, Nova Scotia, 1985,” lui die briefie wat deur die 23-jarige Matea Medak Rezic van Kroasië opgetel is. Rezic het aan ‘n strandskoonmaak-veldtog in Kroasië deelgeneem toe sy die bottel gesien het. “Die bottel het tussen die gemors gelê wat die winterreën uitgespoel het,” het sy aan AFP gesê. “Die bottel was gebreek, maar die boodskap, wat in ‘n blou balpuntpen geskryf is, was nog in ‘n goeie toestand, aangesien dit met plastiek bedek was.
Onthou om gereeld te kom kyk watter nuwe stories ons vir jou in ons Vermaak & Leefstyl-afdeling opdis.
Hoekom weet die DBV nie van hierdie advertensie foefie nie. Daar is ook n versoek vir EFT betalings om gemaak te word.
Die doel heilig die middele? A nee a! Dit werk nie so nie. Ek verstaan dat hulle “awareness” met betrekking tot honde gevegte wil tuisbring, maar my hart het amper gaan staan. Daar is mense wat baie passievol is oor diereregte – die ou wat die bakkie bestuur moet dalk versigtig wees.
Nee, ek dink iemand lieg hier. Iemand probber nou iemand se agter stewe beskerm… As jy die link hier bo in die comments volg dan is dit blykbaar die NCPSA wat sê dis hulle gewees…
Ek stem saam, Charlene. Iewers is iets nie lekker nie. Die hondegevegte bedryf is soos die mafia bedryf. Hulle sal nie sommer gevang word nie en die gevegte word onder groot geheimhouding gehou. Toesmeerdery sê ek ook.
Seacom het in ‘n verklaring op sy webwerf aangedui hy is in die proses om transmissie na betrokke kliënte te herstel. “Ons vra weereens om verskoning vir die kliënte wat nog steeds deur die probleem geraak word,” het Seacom gesê. Volgens Seacom is daar kliënte wat deur die verdere probleem op die herstelsisteem SMW4 geraak word.
Die maatskappy het vroeër in die week bevestig dat hy berigte ontvang het dat drie mense in Egipte in hegtenis geneem is nadat die kabels geknip is. Seacom sê hy glo nie die oorspronklike onderbreking was sabotasie nie. “Ons dink dit is onwaarskynlik dat die skade aan ons stelsel deur sabotasie veroorsaak is. Die redes hiervoor is die spesifieke ligging, afstand van die kuslyn, diepte, en die teenwoordigheid van ‘n reuse geankerde vaartuig op die plek waar die kabel afgesny is,” het Seacom gesê.
“Dag van die reuse handel oor ŉ jong Portugese seun se verhouding met ŉ olifant en sy verbete stryd om die dier se lewe te red. Meer as drie dekades later spreek hierdie storie oor bewaring en ŉ liefde vir die natuur steeds tot die luisteraar,” het hy vertel.